༄༅། །བླ་མེད་སྤྱི་བཤད་དགོས་འདོད་ཀུན་འབྱུང༌།
དེ་ལ་ཡང་རིགས་
༄༅། །བླ་མེད་ཀྱི་སྒྲུབ་ཐབས་ཀྱི་དཀའ་གནས་ལ། རྡོ་རྗེ་སེམས་དཔའི་སྒོམ་བཟླས་
ཀྱི་སྐབས་སུ། དགག་གཞག་སྤང་གསུམ་ལས། དགག་པ་ནི། གཞན་དག་ན་རེ། རང་ཡི་དམ་
དུ་གསལ་བའི་སྤྱི་བོར་རྡོ་རྗེ་སེམས་དཔའ་སྒོམ་ཞེས་པ་དང༌། རྡོ་རྗེ་སེམས་དཔའ་ཡབ་ཡུམ་
ལ་ཡེ་ཤེས་པ་སྤྱན་དྲངས་ཤིང༌། དེ་ལ་དབང་བསྐུར་བ་དང་། རྒྱས་བཏབ་པ་མི་དགོས་ཏེ། རྡོ་
རྗེ་སེམས་དཔའ་ནི་རིགས་ཐམས་ཅད་ཀྱི་བདག་པོ་ཡིན་པའི་ཕྱིར་དང་།
བདག་གི་རྒྱས་གདབ་གཞན་དགོས་ན་ཐུག་པ་མེད་པར་འགྱུར་བའི་ཕྱིར་རོ། །དེ་ནས་སྔགས་
བཟླས་པ་ནི། ཧེ་རུ་ཀའི་ཡིག་བརྒྱ་བཟླས་པར་བྱའོ། །ཞེས་ཟེར་རོ། །དེ་ནི་མ་ཡིན་ཏེ། རང་ཡི་
དམ་དུ་གསལ་བའི་རྒྱུད་ཀྱི་སྡིག་སྦྱོང་འགལ་བའི་ཕྱིར་རོ། །དེ་ཉིད་འདུས་པ་ལ་སོགས་པའི་
རྒྱུད་དུ་མར་རྡོ་རྗེ་སེམས་དཔའི་དཀྱིལ་འཁོར་གྱི་ཆོ་ག་གསུངས་ཤིང་། དེར་གཙོ་བོ་ལ་དབང་
བསྐུར་བ་དང༌། རྒྱས་བཏབ་བཞེད་པ་དང་འགལ་བ་དང༌། རྡོ་རྗེ་སེམས་དཔའ་ལ་ཡང་རིགས་
ཀྱི་བདག་པོ་རྡོ་རྗེ་འཆང་ཡིན་པ་དང༌། དེའི་སྐུ་ལ་ཡང་ཐུགས་ཀྱི་མཚན་མའི་རྡོ་རྗེ་སེམས་
དཔའི་རྒྱས་བཏབ་རིགས་པའི་ཕྱིར་དང༌། རྡོ་རྗེ་སེམས་དཔའ་ཞི་བའི་ལྷ་ལ་རང་གི་སྔགས་དོར་
ནས། ཁྲག་འཐུང་ཧེ་རུ་ཀའི་སྔགས་ཀྱི་བསྙེན་པ་བྱེད་པ་མི་རིགས་ཤིང༌། དོན་གཅིག་ན་ཤཱཀྱ་
ཐུབ་པའི་སྔགས་བསྙེན་བྱེད་པར་ཡང་འགྱུར་རོ། །ཁ་ཅིག་ན་རེ། རྡོ་རྗེ་སེམས་དཔའ་ལ་མི་
བསྐྱོད་པའི་རྒྱས་བཏབ་ཀྱང་བྱེད་དོ། །དེ་ཡང་མི་རིགས་ཏེ། མཆོག་གི་དངོས་གྲུབ་གཙོ་བོར་
-65-

བོ་དོང་པཎ་ཆེན་གྱི་གསུང་འབུམ་ལས། གསུང་ཐོར་བུའི་སྡེ་ཚན།
སྒྲུབ་པའི་སྐབས་སུ་འདིར་དམན་པའི་རིགས་ཀྱིས་མཆོག་གི་རིགས་བདག་བྱེད་པ་འགལ་
བས། རྣམ་ཤེས་ཀྱི་རིགས་ཀྱིས་ཡེ་ཤེས་ཀྱི་རིགས་བདག་མི་བྱེད་པའི་ཕྱིར་རོ། །འཐད་པའི་
ཕྱོགས་ནི། འོ་ན་ཇི་ལྟར་ཞེ་ན། སྐུའི་རྣལ་འབྱོར་ནི། རང་ཉིད་རྩ་ལྟུང་མ་བསོས་པ་ཡིན་ན།
ལྷའི་ང་རྒྱལ་འཛིན་པའི་སྣོད་མིན་པས། རང་ཐ་མལ་གྱི་རྣམ་པར་གནས་པའི་སྤྱི་བོ་དང་། ཡན་
ལག་གི་ལྟུང་བ་ཙམ་དང་བཅས་པ་ཡིན་ན། རང་ཧེ་རུ་ཀ་དམ་ཚིག་པའམ། གཞི་ལུས་དམ་
ཚིག་པར་གསལ་བའི་སྤྱི་བོར་སྒོམ་ཞིང༌། དེ་ཡང་པཾ་ལས་པད་མ་ཞེས་པའི་པཾ་ནི། ཡི་གེའི་
གདངས་ཙམ་མམ། གཟུགས་ཙམ་མམ། རྟོག་པ་ལ་སྣང་བ་བཀོད་པ་ཙམ་མིན་གྱི། མཆོག་གི་
རྡོ་རྗེ་སེམས་དཔའ་དམ་ཚིག་པ་ཐམས་ཅད་ཀྱི་རྒྱུད། ཚོགས་གཉིས་ཀྱི་དུས་ཀྱི་ཐབས་དང་
ཤེས་རབ་གཉིས་ཀྱི་ནང་ནས་ཤེས་རབ་ཀྱི་བདག་ཉིད་ཉི་མའི་སྙིང་པོ་ཅན་རྣམ་འགྱུར་ཀུན་
རྫོབ་ཀྱི་བྱང་སེམས་རཀྟ་དམར་པོ་རྣལ་འབྱོར་པ་ལ་གདངས་གཟུགས་བཀོད་པ་ཇི་རིགས་
པར་སྣང་བའི་པཾ་མོ། །དེ་ལས་བྱུང་བའི་པད་མ་ནི། པཾ་དེ་ཉིད་ཀྱི་རྣམ་འགྱུར་ཤེས་རབ་ཀྱི་པད་
མའི་རྣམ་པ་དཀར་ལ་དམར་བའི་མདངས་ཅན་ཏེ། དེས་གནས་ལུགས་རྟོགས་པ་མོས་སྤྱོད་ཀྱི་
ཤེས་རབ་ཀྱང་མཚོན། ཨ་ལས་ཟླ་བའི་དཀྱིལ་འཁོར། ཞེས་པའི་ཨ་ནི་སྔ་མ་བཞིན་དུ་སྦྱར་ཏེ།
ཐབས་ཀྱི་བདུད་རྩི་རྡོ་རྗེ་ཟླ་བའི་སྙིང་པོ་ཅན་དང་། རྣམ་འགྱུར་ཀུན་རྫོབ་ཀྱི་བྱང་ཆུབ་ཀྱི་
སེམས་ཀྱི་ཐིག་ལེ་དཀར་པོ་རྣལ་འབྱོར་པ་ལ་གདངས་གཟུགས་བཀོད་པ་ཇི་རིགས་པར་སྣང་
བའི་ཨའོ། །དེ་ལས་བྱུང་བའི་ཟླ་བ་ནི། ཨ་དེ་ཉིད་ཀྱི་རྣམ་འགྱུར་ཐབས་ཀྱི་རྡོ་རྗེའི་ཟླ་བའམ།
རྣམ་པ་དཀར་ལ་དམར་བའི་མདངས་ཅན་ཏེ། དེས་སྙིང་རྗེ་ཆེན་པོ་མོས་སྤྱོད་ཀྱི་ཐབས་ཀྱང་
མཚོན་ནོ། །འདིར་པད་མ་དང་ཟླ་བའི་གཞི་དེ་ལྟར་དགོས་པའི་རྒྱུ་མཚན་ནི། རྡོ་རྗེ་སེམས་
དཔའི་རྒྱུ་ཚོགས་གཉིས་ཀྱི་རྟེན་འབྲེལ་གྱི་རྣམ་དག་དང་སྦྱར་དགོས་ལ། ཡི་གེའི་གདངས་ཙམ་
ལ་སོགས་པའི་བེམ་པོ་རྣམས་ནི་ཚོགས་གཉིས་ཀྱི་རྟེན་འབྲེལ་མིན་པས་སོ། །ཧཱུཾ་ལས་ཤེས་
-66-

གསུང་ཐོར་བུའི་སྐོར་ལས། རྒྱུད་སྡེ་བཞིའི་ལག་ལེན་རྣམ་ངེས་སོགས་བཞུགས། ༩༦༽
པའི་ཧཱུཾ་ཡང་སྔ་མ་བཞིན་དུ་སྦྱར་ཏེ། ཐབས་དང་ཤེས་རབ་གཉིས་ཀའི་བདག་ཉིད་སྐུ་དང་
གསུང་དང་ཐུགས་རྡོ་རྗེའི་སྙིང་པོ་ཅན་སྐུའི་དྭངས་མ་ཨཱཿདཀར་པོ། གསུང་གི་དྭངས་མ་ཧ་
དམར་པོ། ཐུགས་ཀྱི་དྭངས་མ་མ་སྔོན་པོ། རྣལ་འབྱོར་པ་ལ་གདངས་གཟུགས་བཀོད་པ་ཇི་
རིགས་པར་སྣང་བའི་ཧཱུཾ་དབུས་དཀར་ལ་མཐའ་སྔོ་བའི་འོད་ཟེར་དམར་པོ་དང་ལྡན་པའོ། །
གསུང་དང་ཐུགས་ཁ་དོག་དང་དབྱིབས་དང་བྲལ་བས་རྟེན་གྱི་དབང་གིས་ཁ་དོག་དང་ལྡན་
པར་གཞག་གོ། དེ་ལས་བྱུང་བའི་རྡོ་རྗེ་དཀར་པོ་ལྟེ་བ་ལ་ཧཱུཾ་དཀར་པོས་མཚན་པའི་རྡོ་རྗེ་དང་
ཧཱུཾ་དོན་ལ་བྱང་ཆུབ་ཀྱི་སེམས་ཐབས་དང་ཤེས་རབ། རྩེ་ལྔ་ནི་འབྱུང་བ་ལྔ་རྣམ་པར་དག་པའི་
ཡེ་ཤེས་ལྔའོ། །རྡོ་རྗེ་ཧཱུཾ་གིས་མཚན་པ་དེ་ཉིད་གོང་བུའི་ལྷའོ། །དེ་ཡོངས་སུ་གྱུར་པ་ཞུ་བ་ནི་
ཆུའི་ལྷའོ། །ཡན་ལག་དང་སྐྱེ་མཆེད་དོད་པ་གཟུགས་ཀྱི་ལྷ་ཡིན་ནོ། །དེ་ལ་རྡོ་རྗེ་སེམས་དཔའ་
ཞེས་བྱ་བ་ཇི་ལྟར་ཡིན་ཞེ་ན། རྡོ་རྗེ་སེམས་དཔའ་ནི། ཤཱཀྱ་ཐུབ་པའམ། འཇམ་དཔལ་ལ་
སོགས་པ་ལྟར་བློ་བུར་དྲི་བྲལ་ཁོ་ནའམ། རྒྱུད་གཅིག་པ་ཁོ་ན་མིན་གྱི། ཐོག་མཐའ་མེད་པའི་
སེམས་དཔའ་རང་བཞིན་ལྷུན་གྲུབ་ཀྱི་སངས་རྒྱས་ཏེ། དེ་ལ་ཐོག་མ་ཡོད་ན། དེའི་རིགས་འདྲ་
ནི་རྒྱུར་མི་རིགས་ཤིང་། རྒྱུ་གཞན་ཡང་མེད་པས་རྒྱུ་མེད་དུ་འགྱུར་བའི་ཕྱིར་རོ། །ཐ་མ་ཡང་
མེད་དེ། དེ་ཉིད་གཉེན་པོས་འཇོམས་པའི་རྒྱུ་ཟད་ནས་ལྡོག་པ་གང་ཡང་མེད་པའི་ཕྱིར་རོ། །
དེས་ན་ཐོག་མ་མེད་པ་ནས་ཇི་ལྟར་རིགས་པར་རྒྱུན་ཆད་པ་མི་སྲིད་པར་འབྱུང་བ་ཐོག་མ་མེད་
པ་ནས་བྱང་ཆུབ་ཀྱི་སེམས་མི་ཤིགས་པའི་རྒྱུན་བསགས་པའི་སེམས་དཔའ་ཞེས་བྱ་བ།
དམྱལ་བའི་གནས་སུ་ཡང་སྡུག་བསྔལ་བ་མི་སྲིད་པའི་དྭངས་མ་ཡིན་པས་བདེ་བ་ཆེན་པོ་
འཁོར་འདས་ཐམས་ཅད་དྲི་མ་མིན་པ། ཟག་མེད་ཀྱི་ངོ་བོར་སྐྱེས་པ་ཀུན་ཏུ་བཟང་པོ་དེ་ཉིད་
གདོད་མ་ནས་གྲོལ་ཟིན་པས་དཔལ་མཆོག་དང་པོའི་སངས་རྒྱས་ཞེས་བྱ་བ། སྲིད་པ་དང་ཞི་
བའི་རྒྱུན་ཐམས་ཅད་ལ་སྙིང་པོར་གྱུར་པའི་ཚུལ་གྱིས་ཁྱབ་པའི་འཁོར་འདས་ཀུན་གྱི་བདག་
-67-

བོ་དོང་པཎ་ཆེན་གྱི་གསུང་འབུམ་ལས། གསུང་ཐོར་བུའི་སྡེ་ཚན།
པོར་སྲིད་པ་ངོ་བོ་ཉིད་ཀྱིས་དག་པའི་ཆ་རྡོ་རྗེ་བསྙེམས་མ་ཡིན་པས་དེའི་བདག་པོ་ཡིན་ལ།
ཉིད་རྫོགས་པའི་སངས་རྒྱས་སུ་འགྱུར་བ་ནི་བདག་པོ་དེ་ཉིད་ཀྱི་ཡང་བདག་པོ་སྟེ། བཅོམ་
ལྡན་འདས་དཔལ་མཆོག་དང་པོའི་སངས་རྒྱས་སམ་སྐྱེས་བུ་ཞེས་བྱ་བ་ལ་སོགས་པ་
གསུངས་སོ། །རྡོ་རྗེ་སེམས་དཔའ་དེ་ལ་ཡང་གསུམ་སྟེ། རྒྱུའི་རྡོ་རྗེ་སེམས་དཔའ་དང་། ལམ་
གྱི་རྡོ་རྗེ་སེམས་དཔའ་དང་། འབྲས་བུའི་རྡོ་རྗེ་སེམས་དཔའོ། །རྒྱུའི་རྡོ་རྗེ་སེམས་དཔའ་ལ་
གསུམ་སྟེ། ལུས་ཅན་གྱི་རྒྱུད་ལ་ཡོད་པའི་དོན་དམ་པའི་བྱང་ཆུབ་ཀྱི་སེམས་མི་ཤིགས་པ་ཁྱད་
པར་གསུམ་ལྡན་གྱི་ནཱ་ད་མཚོན་པས་ཟག་མེད་ཡེ་ཤེས་དཔྱད་ན་བསམ་མི་ཁྱབ་ནི་ཆོས་སྐུ་རྡོ་
རྗེ་སེམས་དཔའ་སྟེ། ལུས་ཅན་ཀུན་ལ་ཟག་མེད་ཀྱི་ཡེ་ཤེས་ཡོད་པར་རྒྱུད་བླ་མ་ལས་ཀྱང༌། དེ་
བཞིན་ལུས་ཅན་ལ་ཡོད་ཟག་པ་མེད་པའི་ཤེས་པ་སྦྲང་མའི་རྩི་དང་འདྲ། ཞེས་གསུངས་ཤིང་། །
རྣམ་པར་མི་རྟོག་པའི་ཡེ་ཤེས་ཟག་མེད་ཡིན་པས་སོ། །ལུས་ཅན་ཀུན་གྱི་རྒྱུད་ལ་ཡོད་པའི་བྱང་
ཆུབ་ཀྱི་སེམས་མི་ཤིགས་པ་ཁྱད་པར་གསུམ་ལྡན་འཆར་ནུབ་བམ། སྐྱེ་འཆི་དང་བྲལ་བའི་
ཤེལ་ལྟར་དག་པའི་གཟུགས་བརྙན་ཙམ་ནི་ལོངས་སྤྱོད་རྫོགས་པའི་སྐུ་སྟེ། བརྟག་གཉིས་
ལས། དངོས་པོ་ཀུན་གྱི་རང་བཞིན་འདི། །སྒྱུ་མའི་གཟུགས་ཀྱིས་ཡང་དག་གནས། །ཞེས་པ་
དང༌། རྒྱུད་བླ་མ་ལས་ཀྱང༌། ཉོན་མོངས་སྦུན་ལས་མ་གྲོལ་རྣམ་གྲོལ་ལུས། །ཞེས་གསུངས་
ཤིང་། བྱང་ཆུབ་ཀྱི་སེམས་དྲི་མེད་རྟག་ཏུ་སྐྱེ་འཆི་མེད་པའི་གཟུགས་ཅན་ཡིན་པའི་ཕྱིར་རོ། །
ལུས་ཅན་ཀུན་ལ་ཡོད་པའི་བྱང་ཆུབ་ཀྱི་སེམས་དབང་པོ་གཟུགས་ཅན་ཤིན་ཏུ་དྭངས་པ་སྐྱེ་
འཆིའི་སྐབས་སུ་ལོངས་སྐུ་ལས་འཆར་ནུབ་བྱེད་པ་ནི་སྤྲུལ་པའི་སྐུ་སྟེ། ལོངས་སྐུ་ལས་འཆར་
ནུབ་བྱེད་པའི་སྐུ་ཡིན་པའོ། །དེ་ལྟར་ཡང་མཚན་བརྗོད་ལས། མཆོག་གི་དང་པོ་སྐུ་གསུམ་
འཆང༌། །ཞེས་གསུངས་སོ། །ལམ་གྱི་རྡོ་རྗེ་སེམས་དཔའ་ནི། རྡོ་རྗེ་ཐེག་པའི་ལམ་སྒྲུབ་པའི་
དུས་ཀྱི་རྡོ་རྗེ་སེམས་དཔའ་སྐུ་གསུམ་མངའ་བ་སྒྲུབ་པོའི་རྒྱུད་ལ་ལྷན་ཅིག་སྐྱེས་པའི་ཚུལ་
-68-

གསུང་ཐོར་བུའི་སྐོར་ལས། རྒྱུད་སྡེ་བཞིའི་ལག་ལེན་རྣམ་ངེས་སོགས་བཞུགས། ༩༦༽
འདི་ནི་བཅུ་གསུམ་རྡོ་
གྱིས་ཡོད་པ་དེ་ཉིད་དོ། །འདི་ཉིད་རྡོ་རྗེ་འཛིན་པ་ལ་རྫོགས་པའི་སངས་རྒྱས་དང་བྱང་ཆུབ་
སེམས་དཔའ་གཉིས་ཡོད་པའི་སེམས་པ་ཉིད་དོ། །འབྲས་བུའི་རྡོ་རྗེ་སེམས་དཔའ་ནི། རྒྱུ་ལམ་
གྱི་སེམས་དཔའ་དེ་ཉིད་རྫོགས་པའི་སངས་རྒྱས་སུ་གནས་གྱུར་པ་སྟེ།
རྗེ་འཛིན་པ་རྡོ་རྗེ་འཆང་ཆེན་པོ་ཞེས་ཀྱང་བྱའོ། །དེ་ལ་འདིར་ཧཱུཾ་དང་རྡོ་རྗེ་ལས་སྐྱེས་པའི་རྡོ་རྗེ་
སེམས་དཔའ་དམ་ཚིག་པ་ཡིན་པ་ལ། དེ་ཡང་བདག་གི་རྒྱུད་མཆོག་ཏུ་བྱིན་གྱིས་རློབ་བྱེད་
ཡིན་པས་ཕྱིར་མི་ལྡོག་པའམ། འཕགས་པར་གྱུར་པ་ཡིན་ལ། དེ་ཡང་རྒྱུད་གཅིག་པ་ཙམ་མ་
ཡིན་གྱི་ཕྱིར་མི་ལྡོག་པ་ཐམས་ཅད་འདུས་པའོ། །རྟེན་གཅིག་ལ་རྒྱུད་མ་འདུས་པ་མེད་པ་ཡང་
མ་ཡིན་ཏེ། དེ་ཉིད་འདུས་པ་ལས། རྡུལ་ཕྲན་ཇི་སྙེད་འདུས་པ་ཡི། །སངས་རྒྱས་རྣམས་ནི་
གཅིག་ཏུ་གྱུར། །ཞེས་པ་དང༌། མདོ་ལས། རྡུལ་གཅིག་སྟེང་ན་རྡུལ་སྙེད་སངས་རྒྱས་རྣམས། །
ཤེས་པ་ལ་སོགས་པ་གསུངས་པ་ལྟར་རོ། །དེ་ནས་སྤྱན་དྲངས་པའི་རྡོ་རྗེ་སེམས་དཔའ་ནི།
གཙོ་བོར་འབྲས་བུའི་རྡོ་རྗེ་སེམས་དཔའ་ཡེ་ཤེས་པ་འབའ་ཞིག་ཡིན་ཏེ། དེ་ཉིད་འདུས་པ་
ལས། དམ་ཚིག་པ་རྣམས་མཆོག་ཏུ་བྱིན་གྱིས་རློབ་བྱེད་ཡིན་པའི་ཕྱིར་རོ། །འོན་ཀྱང་དམ་ཚིག་
པ་ཡང་མེད་པ་ཡང་མེད་པ་ནི་མ་ཡིན་ཏེ། འཕགས་པའི་ས་གོང་མ་རྣམས་ཀྱང་འོག་མའི་ཡེ་
ཤེས་སེམས་དཔར་འགྱུར་བའི་ཕྱིར་རོ། །དེ་ནས་དབང་བསྐུར་བའི་ལྷ་ཡང་དམ་ཚིག་པ་དེ་ལས་
ལྷག་པར་གྱུར་པའི་ལྷ་རྣམས་ཡིན་ལ། འདིར་རིགས་བདག་གི་འབྲས་བུ་རྡོ་རྗེ་འཆང་ཆེན་པོ་
ཡིན་ཏེ། རྡོ་རྗེ་སེམས་དཔའ་ཡང་མི་བསྐྱོད་པ་ལ་སོགས་པའི་རིགས་ལྔའི་བདག་པོ་ཡིན་ལ།
རྡོ་རྗེ་སེམས་དཔའ་དམ་ཚིག་པ་ཡང་ཡོད་ཅིང༌། འབྲས་བུ་རྡོ་རྗེ་འཆང་ལས་ལྷག་པའི་ལྷ་མེད་
པའི་ཕྱིར་རོ། །གསུང་གི་རྣལ་འབྱོར་ལ་གསལ་བཏབ་པས་བཟླས་པ་ནི། ཐུགས་ཀའི་ཟླ་བའི་
དབུས་སུ་ཧཱུཾ་དཀར་པོ་ཡི་གེ་བརྒྱ་པའི་སྔགས་ཀྱི་ཕྲེང་བ། ཤེལ་དག་པའི་ཕྲེང་བ་སྔགས་ཀྱི་རང་
སྒྲ་དྲིལ་བུ་ལྟར་གྲགས་པ་བཀོད་དེ། གུར་རམ། དེ་ཉིད་འདུས་པ་ལས་གསུངས་པའི་རྡོ་རྗེ་
-69-

བོ་དོང་པཎ་ཆེན་གྱི་གསུང་འབུམ་ལས། གསུང་ཐོར་བུའི་སྡེ་ཚན།
སེམས་དཔའི་ཡི་གེ་བརྒྱ་པ་འཆད་པར་འགྱུར་བ་མན་ངག་བཞིན་བཟླས་པར་བྱའོ།
།དེ་ཡང་
སྔགས་ཀྱི་དོན་བསམས་ལ། ཞེ་ཐག་པ་ནས་གསོལ་བ་གདབ་ཅིང་བཟླས་པར་བྱ་ལ། དེའི་
དོན་ནི། ༀ་ཞེས་པ་ནི། བཀྲ་ཤིས་པ་ལ་སོགས་པའི་དོན་ཡིན་གྱི་བསྒྱུར་བྱ་མ་ཡིན་ནོ། །བཛྲ་
སཏྭ་ནི་རྡོ་རྗེ་སེམས་དཔའ། ས་མ་ཡ་ནི་དམ་ཚིག། མ་ནུ་པཱ་ལ་ཡ་ནི་རྗེས་སུ་སྐྱོངས་ཤིག་པའོ། །
དེ་ལ་དམ་ཚིག་ནི། སེམས་ཅན་ཐམས་ཅད་སྒྲོལ་བར་དམ་བཅས་པའོ། །བཛྲ་སཏྭ་ཏྭེ་ནོ་པ་ནི་
རྡོ་རྗེ་སེམས་དཔའ་ཉིད་ཀྱིས་བྱིན་གྱི་རློབ་པའོ། །ཏིཥྛ་ནི། གནས་པའོ། །དྲྀ་དྷོ་ནི་བརྟན་པའོ། །
མེ་ནི་བདག་ལའོ། །བྷཱ་ཝ་ནི་གྱུར་ཅིག་པའོ། །དེ་བཞིན་དུ་འོག་མ་ཡང་ཇི་རིགས་པར་སྦྱར་ཏེ།
སུ་ཏོཥྱོ་མེ་བྷ་ཝ་ནི། བདག་ལ་ཤིན་ཏུ་དགྱེས་པར་གྱུར་ཅིག་པའོ། །ཨ་ནུ་རཀྟོ་མེ་བྷ་ཝ་ནི།
བདག་ལ་རྗེས་སུ་ཆགས་པར་གྱུར་ཅིག་པའོ། །སུ་པོཥྱོ་མེ་བྷ་ཝ་ནི། བདག་ལ་ཤིན་ཏུ་རྒྱས་
པར་གྱུར་ཅིག་པའོ། །སརྦ་སིདྷི་མེ་པྲ་ཡཙྪ་ནི། དངོས་གྲུབ་ཐམས་ཅད་བདག་ལ་སྩོལ་ཅིག་
པའོ། །སརྦ་ཀརྨ་སུ་ཙ་མེ་ཙཏྟཾ་ཤྲི་ཡཿཀུ་རུ་ཧཱུཾ། ལས་ཐམས་ཅད་ལ་ཡང་བདག་གི་སེམས་བདེ་
ལེགས་དང་དཔལ་དུ་མཛོད་ཅིག་པའོ། །ཧཱུཾ་ནི་ཐུགས་ཀྱི་ས་བོན་ནོ། །ཧ་ལ་སོགས་པ་ནི་ཡེ་
ཤེས་ལྔ་མཚོན་ཏེ། དེ་རྣམས་ཀྱང་བསྒྱུར་བྱ་མ་ཡིན་ནོ། །སརྦ་ཏ་ཐཱ་ག་ཏ་བཛྲ་སཏྭ་མཱ་མེ་མུཉྩ་
བཛཱི་བྷ་ཝ་ནི། དེ་བཞིན་གཤེགས་པ་ཐམས་ཅད་ཀྱི་རྡོ་རྗེ་སེམས་དཔའ་བདག་གྲོལ་བའི་རྡོ་
རྗེར་གྱུར་ཅིག་པའོ། །མ་ཧཱ་ས་མ་ཡ་སཏྭ་ནི། དམ་ཚིག་སེམས་དཔའ་ཆེན་པོ་ཞེས་བོད་པའོ། །
ཨཱཿནི་ཡུམ་གྱི་ས་བོན་ནོ། །ཐབས་ཤེས་ཟུང་འཇུག་མཚོན་པའོ། །མཉམ་པར་གཞག་པའི་
བཟླས་པ་ནི། དེ་ནས་རྡོ་རྗེ་མི་ཕྱེད་ཅེས་བྱར་བརྗོད། །སེམས་དཔའ་སྲིད་པ་གསུམ་གཅིག་པ། །
ཞེས་དོན་བསམ་སྟེ། ཨོ་བཛྲ་སཏྭཱ་ཧཱུཾ་ཞེས་པ་ཉེར་གཅིག་ལ་སོགས་པ་བཟླ་ཞིང་། དང་པོ་ནི་
ཐབས་དང༌། འདིར་ཤེས་རབ་གཙོ་བོར་གྱུར་པའི་བཟླས་པ་ཡིན་ནོ། །དེ་ནས་ཐུགས་ཀྱི་རྣལ་
དེའི་ཡི་གེ་རྣམས་ལས་ཡེ་ཤེས་ཀྱི་བདུད་རྩིའི་ཆུ་རྒྱུན་བབས་པས་ལྷའི་སྦྱོར་
འབྱོར་ནི།
-70-

གསུང་ཐོར་བུའི་སྐོར་ལས། རྒྱུད་སྡེ་བཞིའི་ལག་ལེན་རྣམ་ངེས་སོགས་བཞུགས། ༩༦༽
མཚམས་ནས་ཐོན་བདག་གི་ཚངས་བུག་ནས་ཞུགས་ལུས་ཐམས་ཅད་གང༌། ཐོག་མར་བདག་
གཞན་འགྲོ་བ་ཀུན་གྱི་མ་རིག་པས་བསྡུས་པའི་དྲི་མ་ཐམས་ཅད་དུད་ཁུའི་རྣམ་པས་འོག་སྒོ་
ནས་ཐོན་ཏེ་ས་གཞི་དང་རྒྱ་མཚོ་ལ་ཐུག་གི་བར་ཐམས་ཅད་ནག་པོར་སོང་བར་མོས་ཏེ། ཕྱིར་
ཆུ་རྒྱུན་དྲི་མ་མེད་པར་ཐོན་པར་མོས